Avis juridique important

|

31984D0465

84/465/EØF: Kommissionens afgørelse af 26. september 1984 om godtagelse af tilsagn i forbindelse med antidumpingproceduren vedrørende importen af bølgeplader af asbestcement med oprindelse i Tjekkoslovakiet og Den tyske demokratiske Republik og om afslutning af denne procedure

EF-Tidende nr. L 259 af 28/09/1984 s. 0048 - 0051

*****  KOMMISSIONENS  AFGOERELSE  af 26. september 1984  om godtagelse af tilsagn i forbindelse med antidumpingproceduren vedroerende importen af boelgeplader af asbestcement med oprindelse i Tjekkoslovakiet og Den tyske demokratiske Republik og om afslutning af denne procedure  (84/465/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets forordning (EOEF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europaeiske oekonomiske Faellesskab (1), saerlig artikel 10,  efter konsultation i det raadgivende udvalg, der er nedsat i henhold til naevnte forordning, og  ud fra foelgende betragtninger:  A. Procedure  (1) Kommissionen modtog i januar 1984 en klage indgivet af »Union professionelle des usines belges d'asbeste ciment« paa vegne af producenter af boelgeplader af asbestcement, hvis produktion udgoer hovedparten af produktionen i Faellesskabet af denne vare. Klagen indeholdt beviser for, at der fandt dumping sted og forvoldtes vaesentlig skade som foelge heraf, hvilket ansaas for tilstraekkeligt til at begrunde ivaerksaettelsen af en procedure. Kommissionen offentliggjorde derfor en meddelelse i De Europaeiske Faellesskabers Tidende (2) om indledning af en antidumpingsprocedure vedroerende Faellesskabets import af boelgeplader af asbestcement, henhoerende under pos. ex 68.12 A i den faelles toldtarif, svarende til NIMEXE-nummer ex 68.12-11, med oprindelse i Tjekkoslovakiet og Den tyske demokratiske Republik og indledte en undersoegelse.  (2) Kommissionen underrettede officielt de eksportoerer og importoerer, som den vidste var beroert af sagen, samt repraesentanter for eksportlandene og klagerne og gav de direkte beroerte parter lejlighed til at tilkendegive deres mening skriftligt og til at anmode om at blive hoert mundtligt.  (3) Den kendte eksportoer og importoererne af den paagaeldende vare med oprindelse i Tjekkoslovakiet anmodede om at blive hoert mundtligt, hvilket blev imoedekommet.  (4) Eksportoeren og importoererne af den paagaeldende vare med oprindelse i Tjekkoslovakiet anmodede om at faa lejlighed til at moedes med klagerne med henblik paa at redegoere for deres synspunkter, og denne anmodning blev imoedekommet.  (5) Kommissionen indhentede og efterproevede alle oplysninger, som den ansaa for noedvendige med henblik paa at traeffe en foreloebig afgoerelse, og aflagde kontrolbesoeg hos:  i) producenter i Faellesskabet  a) Belgien  - Eternit NV, Kapelle-op-den-Bos,  - S.A. Fabrecim, Harmignies,  - J.M. Balmat NV, Mol,  - NV Scheerders van Kerhove's Ver. Fabrieken, St. Niklass;  b) Nederlandene  - Eternit BV, Amsterdam;  c) Frankrig  - Eternit Industries SA., Vernouillet,  - Everitube SA, Paris;  d) Forbundsrepublikken Tyskland  - Eternit AG, Berlin.  ii) producent i Finland  (med henblik paa fastsaettelse af den normale vaerdi)  Oy Partek AB, Muijala.  iii) importoerer  a) Belgien  Ets. D. Van Riet, Temse, for saa vidt angaar den paagaeldende vare med oprindelse i Den tyske demokratiske Republik;  b) Nederlandene  - A. de BOO Delft BV (med deltagelsen af en repraesentant for P.N.M. Hooge-Chemicaliën BV, Vught, der er agent for eksportoeren i Den tyske demokratiske Republik),  - Austria BV, Lisse, for saa vidt angaar den paagaeldende vare med oprindelse i Tjekkoslovakiet.  (6) Dumpingsundersoegelsen omfattede perioden fra den 1. januar 1983 til den 31. december 1983.  B. Normal vaerdi  (7) For at fastslaa, om der var tale om dumpingimport fra Tjekkoslovakiet og Den tyske demokratiske Republik, maatte Kommissionen tage hensyn til, at disse lande ikke har markedsoekonomi. Kommissionen maatte derfor basere sin afgoerelse paa den normale vaerdi i et land med markedsoekonomi.  (8) Klagerne havde i den forbindelse foreslaaet det finske marked. De fleste af eksportoererne og importoererne gjorde imidlertid indsigelse mod anvendelsen af de finske hjemmemarkedspriser, hovedsagelig fordi de var af den opfattelse, at disse priser ikke er fastsat under normale udbuds- og efterspoergselsforhold. Naevnte parter foreslog derfor, at spanske hjemmemarkedspriser eller de spanske eksportpriser til Faellesskabet benyttedes.  (9) Selv om Kommissionen ikke fandt, at de af eksportoererne og importoererne fremfoerte argumenter i sig selv udgjorde en tilstraekkelig begrundelse for at afvise Finland som det rette tredjeland med markedsoekonomi til fastsaettelse af den normale vaerdi, undersoegte Kommissionen muligheden for at fastsaette den normale vaerdi paa grundlag af priserne paa den spanske vare. Kommissionen modtog imidlertid meddelelse om, at dens repraesentanter ikke kunne aflaegge besoeg hos de enkelte producenter i Spanien, og at der kun kunne aflaegges kontrolbesoeg paa kontoret for den spanske sammenslutning af asbestcementproducenter. Kommissionen ansaa ikke dette forslag for acceptabelt, da der ikke blev givet tilstraekkelige garantier til at sikre, at Kommissionens repraesentanter kunne udfoere en indgaaende undersoegelse, der omfattede alle noedvendige oplysninger til fastsaettelse af den normale vaerdi i overensstemmelse med artikel 3 i forordning (EOEF) nr. 2176/84, navnlig vedroerende loensomheden af hver af de spanske producenters salg af den paagaeldende vare.  (10) I betragtning af, at de beroerte parter ikke havde fremsat alternative forslag, bortset fra »OEstrig«, som der ikke var fremlagt beviser eller fremfoert argumenter for, og for at undgaa yderligere forsinkelser paa dette trin i proceduren, blev der truffet foreloebig afgoerelse om, at den vaerdi, der var beregnet for den paagaeldende vare fremstillet af den finske producent, skal anses for at vaere det bedst egnede og mest rimelige grundlag for fastsaettelse af den normale vaerdi; anvendes den beregnede vaerdi som grundlag for denne beregning, bortfalder den vigtigste af de af eksportoererne og importoererne fremsatte indsigelser (se 8. betragtning). Den beregnede vaerdi blev fastlagt paa grundlag af selskabets samlede materiale- og fremstillingsomkostninger, herunder generalomkostninger, og med et mindre tillaeg til daekning af fortjeneste, som ansaas for rimelig i det foreliggende tilfaelde.  C. Eksportpris  (11) Eksportpriserne blev fastlagt paa grundlag af de priser, der faktisk var betalt for de varer, der solgtes til eksport til Faellesskabet.  D. Sammenligning  (12) Ved sammenligningen af den normale vaerdi med eksportpriserne tog Kommissionen i paakommende tilfaelde hensyn til forskelle, der paavirkede prisernes sammenlignelighed. Dette var tilfaeldet for forskelle i salgsvilkaar, for saa vidt som der paa tilfredsstillende maade kunne paavises en direkte sammenhaeng. Forskellene vedroerte navnlig kreditvilkaar, transport, forsikring, haandtering samt lastning og omkostninger i forbindelse hermed. Til alle sammenligninger anvendtes priser ab fabrik.  E. Dumpingmargen  (13) Det fremgaar af ovenstaaende foreloebige undersoegelse af de faktiske forhold, at der finder dumping sted for saa vidt angaar alle de af undersoegelsen omfattede eksportoerer, og at dumpingmargenen er lig med forskellen mellem den fastsatte normale vaerdi og prisen ved eksport til Faellesskabet.  (14) Dumpingmargenerne er forskellige alt efter den paagaeldende eksportoer og den importerende medlemsstat; den vejede gennemsnitlige dumpingmargen for hver af eksportlandene er:  - Tjekkoslovakiet: 82 %,  - Den tyske demokratiske Republik: 77 %.  F. Skade  (15) For saa vidt angaar dumpingimportens skadelige virkninger, fremgaar det af de oplysninger, Kommissionen er i besiddelse, af at Faellesskabets import fra Tjekkoslovakiet og Den tyske demokratiske Republik af boelgeplader af asbestcement steg fra 26 780 tons i 1980 til 30 947 tons i 1983, svarende til en stigning paa 15,5 %. I benelux-landene steg importen fra 9 188 tons i 1980 til 21 161 tons i 1983, hvilket svarer til en stigning paa 130 %.  (16) Hvad angaar dumpingimportens samlede markedsandel fremgaar det af de oplysninger, Kommissionen er i besiddelse af, at den i Faellesskabet steg fra 1,4 % i 1980 til 2,3 % i 1983, svarende til en foroegelse paa 64 %. I Beneluxlandene, som importerede hovedparten af dumpingvarerne, oegedes markedsandelen fra 5,8 % til 20,4 % i perioden fra 1980 til 1983, svarende til en stigning paa 250 %.  (17) Videresalgsprisen for de importerede varer var i undersoegelsesperioden 15 % lavere end de beroerte faellesskabsproducenters priser.  (18) Denne dumpingimport har vaeret hovedaarsagen til de oegede vanskeligheder, som de af denne procedure omfattede faellesskabsproducenter har vaeret stillet over for. Dumpingimporten bidrog saaledes til en nedsaettelse af produktionen, som faldt med 21,4 % fra 1980 til 1983, til en nedgang i kapacitetsudnyttelsen, som faldt fra 72 % i 1980 til 64 % i 1983 paa trods af en indskraenkning af kapaciteten med 12 % i samme periode, samt til nedgang i salget, som faldt med 15,5 % fra 1980 til 1983.  (19) For saa vidt angaar de af denne procedure omfattede faellesskabsproducenters indtjening, er det fastslaaet, at der i perioden fra 1980 til 1983 enten registreredes en betydelig nedgang i fortjenesten eller betydelige tab.  (20) Beskaeftigelsen hos de paagaeldende producenter i Faellesskabet fald betydeligt i perioden fra 1980 til 1983.  (21) Nogle eksportoerer og importoerer har gjort gaeldende, at de skadelige virkninger ikke skyldes dumpingimporten, men salget af den paagaeldende vare med oprindelse i Italien. Selv om det paa grundlag af de oplysninger, Kommissionen er i besiddelse af, fremgaar, at salget af den paagaeldende vare med oprindelse i Italien steg betydeligt fra 1980 til 1983, var priserne paa dette produkt i gennemsnit 15 % hoejere end priserne paa de produkter som var dumpet. Den betydelige foroegelse af dumpingimporten, navnlig i Beneluxlandene, og de priser, hvortil dumpingvarerne udbydes til salg i disse medlemsstater har foranlediget Kommissionen til at fastslaa, at dumpingimporten af boelgeplader af asbestcement med oprindelse i baade Tjekkoslovakiet og Den tyske demokratiske Republik saerskilt betragtet maa anses for at have paafoert de af denne procedure omfattede faellesskabsproducenter vaesentlig skade.  G. Faellesskabets interesser  (22) I betragtning af de saerligt alvorlige vanskeligheder, som de af denne procedure omfattede faellesskabsproducenter befinder sig i, og isaer den negative udvikling i deres indtjeningssituation, er Kommissionen naaet til den konklusion, at det er i Faellesskabets interesse, at der gribes ind.  H. Tilsagn  (23) De paagaeldende eksportoerer blev underettet om de vigtigste resultater af den foreloebige undersoegelse og fremsatte bemaerkninger hertil. Eksportoererne i Tjekkoslovakiet og Den tyske demokratiske Republik afgav derefter visse tilsagn vedroerende deres eksport af boelgeplader af asbestcement til Faellesskabet. (24) Naevnte tilsagn indebaerer, at eksportpriserne til Faellesskabet haeves til det niveau, som Kommissionen under hensyntagen dels til den salgspris, der er noedvendig for at give faellesskabsproducenterne en tilstraekkelig fortjeneste, dels til faellesskabsimportoerernes indkoebspris, omkostninger og fortjenstmargen, anser for at vaere noedvendig for at hindre, at der forvoldes skade. Disse forhoejelser overstiger i intet tilfaelde de dumpingmargener, der konstateredes i forbindelse med undersoegelsen.  (25) Under disse omstaendigheder finder Kommissionen, at de afgivne tilsagn kan godtages, og proceduren kan derfor sluttes, uden at der indfoeres antidumpingtold.  (26) Der blev ikke gjort indsigelse mod denne afgoerelse i Det raadgivende Udvalg -  TRUFFET FOELGENDE AFGOERELSE:  Artikel 1  De tilsagn, der er afgivet af:  - Czechoslovak ceramics Foreign Trade Corporation, Prag (Tjekkoslovakiet),  - LIMEX GmbH, Bau-Export-Import, Berlin (Den tyske demokratiske Republik)  i forbindelse med antidumpingproceduren vedroerende importen af boelgeplader af asbestcement, henhoerende under pos. ex 68.12 A i den faelles toldtarif, svarende til NIMEXE-nummer ex 68.12-11, med oprindelse i Tjekkoslovakiet og Den tyske demokratiske Republik, godtages herved.  Artikel 2  Den i artikel 1 omhandlede antidumpingprocedure sluttes.  Udfaerdiget i Bruxelles, den 26. september 1984.  Paa Kommissionens vegne  Étienne DAVIGNON  Naestformand  (1) EFT nr. L 201 af 30. 7. 1984, s. 1.  (2) EFT nr. C 55 af 28. 2. 1984, s. 4.


title: 2011/578/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Miljøagentur for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2009

text:
               27.9.2011

               DA

               Den Europæiske Unions Tidende

               L 250/155

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Miljøagentur for regnskabsåret 2009
   (2011/578/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Miljøagentur for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Miljøagentur for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (3), særlig artikel 13,

               —

               der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0122/2011),

               1.

               meddeler den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 58.

      (2)  EFT L 248 af 16.9.2002, s. 1.

      (3)  EFT L 120 af 11.5.1990, s. 1.

      (4)  EUT L 126 af 21.5.2009, s. 13.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Det Europæiske Miljøagentur for regnskabsåret 2009,

                  —

                  der henviser til Revisionsrettens beretning om årsregnskabet for Det Europæiske Miljøagentur for regnskabsåret 2009 med agenturets svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (3), særlig artikel 13,

                  —

                  der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0122/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2008 (6), og i beslutningen, som ledsagede dechargeafgørelsen, bl.a.:

                              —

                              opfordrede agenturet til fortsat regelmæssigt (dvs. hvert femte år) at få foretaget en uafhængig, ekstern evaluering på basis af grundforordningen (EØF) nr. 1210/90 og de arbejdsprogrammer, bestyrelsen har vedtaget

                              —

                              noterede sig Revisionsrettens observation, ifølge hvilken der skulle have været indledt en udbudsprocedure for kontrakten om ombygningen af de lokaler, som agenturet lejer, i stedet for at betale et firma, som bygningens ejere havde valgt

                              —

                              anerkendte, at agenturet har iværksat 9 ud af 27 henstillinger fra Den Interne Revisionstjeneste (IAS) siden 2006,

                  C.

                  der henviser til, at agenturets budget for 2009 var på 39 900 000 EUR, hvilket er en stigning på 7,1 % i forhold til regnskabsåret 2008,

                  1.

                  bemærker, at agenturets samlede midler i 2009 androg 39 900 000 EUR, hvoraf 34 560 000 EUR stammede fra EU-tilskud;

                  2.

                  bemærker, at stigningen på 2 800 000 EUR sammenlignet med agenturets budget i 2008 havde til formål at udvikle fire hovedområder, nemlig tilpasning til klimaændringer, vurdering af økosystemet, bæredygtigt forbrug og bæredygtig produktion samt forebyggelse og forvaltning af katastrofer, som det fremgår af den flerårige strategi for 2009-2013;

         Præstationer

                  3.

                  glæder sig over agenturets initiativ til fortsat regelmæssigt at få foretaget en uafhængig, ekstern evaluering på basis af grundforordningen (EØF) nr. 1210/90 og de arbejdsprogrammer, bestyrelsen har vedtaget; bemærker især, at den næste evaluering vil blive foretaget i 2012-2013;

                  4.

                  opfordrer igen agenturet til i en oversigt, der vedføjes næste årsberetning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der er blevet gennemført i det forudgående regnskabsår, således at dechargemyndigheden bedre kan vurdere agenturets præstationer fra år til år;

                  5.

                  opfordrer agenturet til at give behandlingen af disse fire hovedområder prioritet og i højere grad fremme deres videreudvikling;

                  6.

                  glæder sig specifikt over agenturet som en pålidelig leverandør af uafhængige og pålidelige miljøoplysninger til alle EU-institutioner, medlemsstaterne og politiske organer;

                  7.

                  opfordrer på ny agenturet til at fortsætte sine bestræbelser på at udvikle sine kommunikationsmetoder yderligere med henblik på at opnå større mediedækning af agenturets resultater og dermed bidrage til den offentlige debat om vigtige miljøspørgsmål, f.eks. klimaændringer, biodiversitet og forvaltning af naturressourcer; er af den opfattelse, at sådanne foranstaltninger kan føre til en mere gennemsigtig måde at arbejde på og en større offentlig interesse for agenturets arbejde;

                  8.

                  anmoder Revisionsretten om at gennemføre resultatrevisioner af agenturet;

         Budgetprocedurer

                  9.

                  opfordrer agenturet til at styrke forbindelsen mellem budgettet og arbejdsprogrammet; anerkender, at Revisionsretten rapporterede, at procedurerne for opstilling af budgettet ikke er tilstrækkeligt strenge, hvilket resulterer i et anseligt antal budgetoverførsler, som indvirker på de fleste budgetposter (svarende til 8 % af agenturets budget); bemærker især, at nogle af disse overførsler medførte, at de samme budgetposter skiftevis blev forhøjet og formindsket, mens nogle bevillinger ikke blev udnyttet og blev overført til andre poster i årets løb;

                  10.

                  er bekymret for agenturets praksis med at foretage overførsler for at øge en budgetpost med henblik på at betale (pr. 30. december 2009) lejen for agenturets lokaler for første kvartal af 2010 og opføre beløbet på budgettet for 2009; understreger, at denne praksis er i strid med princippet om etårighed, og at den reducerede det beløb, som skulle tilbagebetales til Kommissionen;

                  11.

                  opfordrer agenturet til inden årets udgang at forbedre nøjagtigheden af de oplysninger, som de operationelle afdelinger forelægger vedrørende de anslåede driftsudgifter;

         Menneskelige ressourcer

                  12.

                  opfordrer agenturet til at rette op på manglerne i forbindelse med ansættelsesprocedurerne, som udgør en risiko for disse procedurers gennemsigtighed; bemærker især, at Revisionsretten rapporterede følgende svagheder: det maksimale antal ansøgere, der kunne opføres på reservelisterne, blev ikke præciseret i stillingsopslagene, der blev ikke truffet beslutning om de spørgsmål, der blev stillet i forbindelse med de skriftlige prøver og samtalerne, inden behandlingen af ansøgningerne, dokumentationen for udvælgelseskomitéernes beslutninger var utilstrækkelig, kriterierne for at blive indkaldt til samtale eller blive opført på reservelisten var ikke fastsat på forhånd, og referaterne var ikke fuldstændige;

                  13.

                  bemærker, at det har været nødvendigt med 10 yderligere stillinger i 2009 for at styrke kapaciteten inden for vurdering af økosystemet, bæredygtigt forbrug og bæredygtig produktion, udvikling af et fælles miljøinformationssystem samt for at etablere kapacitet til at udvikle nye arbejdsområder inden for tilpasning til klimaændringer og forebyggelse og forvaltning af katastrofer; tilskynder i denne forbindelse til yderligere forbedringer i ansættelsesproceduren med hensyn til gennemsigtighed, således som Revisionsretten har påpeget;

         Intern revision

                  14.

                  konstaterer, at tre anbefalinger fra Den Interne Revisionstjenestes (IAS) opfølgning på tidligere revisionsanbefalinger stadig ikke er blevet gennemført; bemærker især, at disse særligt vedrører følsomme stillinger, stedlig kontrol/verifikation af tilskud og finansielle kredsløb og anses for at være »meget vigtige«;

                  15.

                  bifalder, at agenturet i sin årlige aktivitetsrapport har medtaget IAS' generelle vurdering af agenturet; mener, at dette er en bedste praksis, som andre agenturer med fordel kan følge;

                  16.

                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (7) om præstationer, økonomisk forvaltning og kontrol med agenturer.

         (1)  EUT C 338 af 14.12.2010, s. 58.

         (2)  EFT L 248 af 16.9.2002, s. 1.

         (3)  EFT L 120 af 11.5.1990, s. 1.

         (4)  EUT L 126 af 21.5.2009, s. 13.

         (5)  EFT L 357 af 31.12.2002, s. 72.

         (6)  EUT L 252 af 25.9.2010, s. 151.

         (7)  Vedtagne tekster, P7_TA(2011)0163 (Se side 269 i denne EUT).


title: 2011/228/EU: Rådets afgørelse af 13. december 2010 om undertegnelse på Unionens vegne og om midlertidig anvendelse af aftalen mellem Den Europæiske Union og Republikken Kap Verde om visse aspekter af lufttrafik#Aftale mellem Den Europæiske Union og Republikken Kap Verde om visse aspekter af lufttrafik

text:
               9.4.2011

               DA

               Den Europæiske Unions Tidende

               L 96/1

         RÅDETS AFGØRELSE
   af 13. december 2010
   om undertegnelse på Unionens vegne og om midlertidig anvendelse af aftalen mellem Den Europæiske Union og Republikken Kap Verde om visse aspekter af lufttrafik
   (2011/228/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Rådet bemyndigede i sin afgørelse af 5. juni 2003 Kommissionen til at indlede forhandlinger med tredjelande om en EU-aftale, som skulle træde i stedet for visse bestemmelser i eksisterende bilaterale aftaler.

               (2)

               På Unionens vegne har Kommissionen forhandlet en aftale med Republikken Kap Verde om visse aspekter af lufttrafik (»aftalen«) i overensstemmelse med de mekanismer og direktiver, der er fastsat i bilaget til Rådets afgørelse af 5. juni 2003.

               (3)

               Aftalen bør undertegnes og anvendes midlertidigt med forbehold af dens indgåelse —

         VEDTAGET DENNE AFGØRELSE:
   Artikel 1
   Undertegnelsen af aftalen mellem Den Europæiske Union og Republikken Kap Verde om visse aspekter af lufttrafik (»aftalen«) godkendes herved på Unionens vegne med forbehold af indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der på Unionens vegne er beføjet til at undertegne aftalen med forbehold af dens indgåelse.
   Artikel 3
   Indtil aftalen træder i kraft, anvendes den midlertidigt fra den første dag i den første måned efter den dato, hvor parterne har givet hinanden notifikation om afslutningen af de procedurer, der er nødvendige i så henseende (1).
   Artikel 4
   Formanden for Rådet bemyndiges herved til at foranstalte den notifikation, der er omhandlet i aftalens artikel 8, stk. 2.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. december 2010.

            På Rådets vegne

         K. PEETERS

            Formand

      (1)  Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.

      AFTALE
      mellem Den Europæiske Union og Republikken Kap Verde om visse aspekter af lufttrafik
      DEN EUROPÆISKE UNION, i det følgende benævnt »Unionen« eller »EU«
      på den ene side, og
      REPUBLIKKEN KAP VERDE, i det følgende benævnt »Kap Verde«
      på den anden side
      i det følgende benævnt »parterne«,
      SOM KONSTATERER, at der er indgået bilaterale lufttrafikaftaler mellem flere af Unionens medlemsstater og Kap Verde med bestemmelser, der strider mod EU-lovgivningen,
      SOM KONSTATERER, at Unionen har enekompetence med hensyn til flere aspekter, der kan være omfattet af bilaterale lufttrafikaftaler mellem EU-medlemsstater og tredjelande,
      SOM KONSTATERER, at EU-luftfartsselskaber, der er etableret i en EU-medlemsstat, i henhold til EU-lovgivningen har ret til uden forskelsbehandling at få adgang til luftruter mellem EU-medlemsstaterne og tredjelande,
      SOM HENVISER til de aftaler mellem Unionen og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med EU-lovgivningen,
      SOM ERKENDER, at de bestemmelser i de bilaterale lufttrafikaftaler mellem EU-medlemsstater og Kap Verde, som er i strid med EU-lovgivningen, skal bringes i overensstemmelse med denne med det formål at tilvejebringe et forsvarligt retsgrundlag for lufttrafikken mellem Unionen og Kap Verde og for at sikre kontinuiteten i denne lufttrafik,
      SOM ERKENDER, at i forbindelse med lufttrafikaftaler, der indgås af republikken Kap Verdes regering med stater, der ikke er EU-medlemsstater, gennemfører Kap Verde sine egne politikker og regler vedrørende luftfartsselskabers ejerskab og kontrol,
      SOM KONSTATERER, at EU-luftfartsselskaber i henhold til EU-lovgivningen principielt ikke må indgå aftaler, som kan påvirke handelen mellem EU-medlemsstater, og som tilstræber eller bevirker, at konkurrencen forhindres, begrænses eller forvrides,
      SOM ERKENDER, at visse bestemmelser i de bilaterale lufttrafikaftaler mellem EU-medlemsstater og Kap Verde kan sætte konkurrencereglerne for virksomheder ud af spillet, nemlig bestemmelser, der: i) kræver eller tilskynder til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen mellem luftfartsselskaber på de pågældende ruter hindres, forvrides eller begrænses, eller ii) forstærker virkningerne af en sådan aftale, beslutning eller samordnet praksis, eller iii) uddelegerer ansvaret for tage skridt til at hindre, forvride eller begrænse konkurrencen mellem luftfartsselskaber på de pågældende ruter til luftfartsselskaberne eller andre private erhvervsdrivende,
      SOM KONSTATERER, at Unionen med denne aftale ikke har til hensigt at øge det samlede omfang af lufttrafikken mellem Unionen og Kap Verde, at påvirke balancen mellem EU-luftfartsselskaber og luftfartsselskaber fra Kap Verde eller at forhandle ændringer af de eksisterende bilaterale lufttrafikaftalers bestemmelser om trafikrettigheder,
      ER BLEVET ENIGE OM FØLGENDE:
      Artikel 1
      Generelle bestemmelser
      1.   I denne aftale forstås ved »medlemsstater«: Den Europæiske Unions medlemsstater; ved »EU-traktater«: traktaten om Den Europæiske Union og traktaten om Den Europæiske Unions funktionsmåde; ved »kontraherende part«: en kontraherende part i denne aftale; ved »luftfartsselskab«: også flyselskaber; ved « Unionens territorium«: territoriet for de medlemsstater, hvor EU-traktaterne er gældende.
      2.   Når der i de enkelte aftaler, der er anført i bilag 1, henvises til statsborgere i den medlemsstat, der er part i den pågældende aftale, skal dette forstås således, at der henvises til statsborgere i medlemsstaterne.
      3.   Når der i de enkelte aftaler, der er anført i bilag 1, henvises til luftfartsselskaber fra den medlemsstat, der er part i den pågældende aftale, skal dette forstås som en henvisning til luftfartsselskaber eller flyselskaber, som udpeges af den pågældende medlemsstat.
      Artikel 2
      Udpegning, tilladelse og tilbagekaldelse
      1.   Bestemmelserne i denne artikels stk. 2 til 4 går forud for de tilsvarende bestemmelser i de artikler, der er nævnt i bilag 2, hhv. punkt a) og b), for så vidt angår udpegning af et luftfartsselskab, samt godkendelser af og tilladelser til luftfartsselskabet.
      2.   Når Kap Verde modtager en udpegning fra en medlemsstat, udsteder den de relevante godkendelser og tilladelser med det mindst mulige tidsforbrug til procedurer, forudsat:

                  a)

                  at luftfartsselskabet er etableret på den udpegende medlemsstats område i henhold til EU-traktaterne og er i besiddelse af en EU-retligt gyldig licens, og

                  b)

                  at den medlemsstat, der står for udstedelsen af »Air Operator's Certificate«, udøver og opretholder en effektiv myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen, og

                  c)

                  at luftfartsselskabet ejes, direkte eller i kraft af en ejermajoritet, og effektivt kontrolleres af medlemsstater og/eller statsborgere i medlemsstater og/eller af andre stater som anført i bilag 3 og/eller statsborgere i disse stater.

            3.   Kap Verde kan afvise, tilbagekalde, suspendere eller begrænse godkendelserne eller tilladelserne til et luftfartsselskab, som en medlemsstat har udpeget:

                  a)

                  hvis luftfartsselskabet ikke er etableret på den udpegende medlemsstats område i henhold til EU-traktaterne eller ikke er i besiddelse af en EU-retligt gyldig licens, eller

                  b)

                  den medlemsstat, der står for udstedelsen af »Air Operator's Certificate«, ikke udøver og opretholder en effektiv myndighedskontrol med luftfartsselskabet, eller den relevante luftfartsmyndighed ikke er entydigt identificeret i udpegningen, eller

                  c)

                  luftfartsselskabet ikke ejes, direkte eller i kraft af en ejermajoritet, eller ikke effektivt kontrolleres af medlemsstater og/eller statsborgere i medlemsstater og/eller af andre stater som anført i bilag 3 og/eller statsborgere i disse stater.

            4.   Kap Verde udøver sine rettigheder i henhold til denne artikels stk. 3 uden at forskelsbehandle luftfartsselskaber fra medlemsstater på grundlag af nationalitet.
      Artikel 3
      Sikkerhed
      1.   Stk. 2 i denne artikel supplerer de tilsvarende bestemmelser i de artikler, der er anført i bilag 2, punkt c).
      2.   Når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Kap Verdes rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Kap Verde også med hensyn til den pågældende anden medlemsstats vedtagelse, gennemførelse og opretholdelse af sikkerhedskrav og med hensyn til det pågældende luftfartsselskabs driftstilladelse.
      Artikel 4
      Beskatning af flybrændstof
      1.   Stk. 2 i denne artikel supplerer de tilsvarende bestemmelser i de artikler, der er anført i bilag 2, punkt d).
      2.   Uanset eventuelle andre bestemmelser om det modsatte er intet i de aftaler, der er anført i bilag 2, punkt d), til hinder for, at medlemsstaterne uden forskelsbehandling kan opkræve enhver form for skatter, afgifter eller gebyrer på brændstof, der på deres område leveres til brug i et luftfartøj, der tilhører et luftfartsselskab udpeget af Kap Verde, og som beflyver en rute mellem et punkt på den pågældende medlemsstats område og et andet punkt på denne eller en anden medlemsstats område.
      Artikel 5
      Forenelighed med konkurrencereglerne
      1.   Uanset eventuelle andre bestemmelser om det modsatte må intet i de i bilag 1 anførte aftaler: i) kræve eller tilskynde til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen hindres eller forvrides, ii) forstærke virkningerne af en sådan aftale, beslutning eller samordnet praksis, eller iii) uddelegere ansvaret for tage skridt til at hindre, forvride eller begrænse konkurrencen til private erhvervsdrivende.
      2.   Bestemmelserne i de i bilag 1 anførte aftaler anvendes ikke, hvis de er i modstrid med denne artikels stk. 1.
      Artikel 6
      Bilag til aftalen
      Bilagene til denne aftale udgør en integreret del af aftalen.
      Artikel 7
      Revision eller ændring
      Parterne kan efter fælles overenskomst til enhver tid revidere eller ændre denne aftale.
      Artikel 8
      Ikrafttræden og midlertidig anvendelse
      1.   Denne aftale træder i kraft, når parterne har givet hinanden skriftlig notifikation om afslutningen af de respektive interne procedurer, som er nødvendige for, at den kan træde i kraft.
      2.   Uanset stk. 1 er parterne enige om at anvende denne aftale midlertidigt fra den første dag i måneden efter den dato, hvor parterne meddeler hinanden, at de dertil nødvendige procedurer er afsluttet.
      3.   Denne aftale finder anvendelse på alle aftaler og arrangementer, der er anført i bilag 1, herunder også de aftaler og arrangementer, som endnu ikke er trådt i kraft og ikke finder midlertidig anvendelse på datoen for denne aftales undertegnelse.
      Artikel 9
      Opsigelse
      1.   Hvis en aftale, der er anført i bilag 1, ophører, ophører samtidig alle nærværende aftales bestemmelser vedrørende den pågældende aftale.
      2.   Hvis alle de aftaler, der er anført i bilag 1, ophører, ophører nærværende aftale samtidig.

         TIL BEKRÆFTELSE HERAF har undertegnede befuldmægtigede underskrevet denne aftale.
         Udfærdiget i to eksemplarer på, bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles, den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         BILAG 1

            LISTE OVER AFTALER, SOM DER HENVISES TIL I DENNE AFTALES ARTIKEL 1

                     a)

                     Lufttrafikaftaler mellem Kap Verde og medlemsstater, som på tidspunktet for denne aftales undertegnelse er indgået, undertegnet og/eller anvendes midlertidigt

                                 —

                                 Aftale mellem Kongeriget Belgiens regering og Republikken Kap Verdes regering om lufttrafik undertegnet i Bruxelles den 22. juni 1998, i bilag 2 benævnt »aftalen Kap Verde-Belgien«.

                                 —

                                 Lufttransportaftale mellem Forbundsrepublikken Tysklands regering og Republikken Kap Verdes regering undertegnet i Berlin den 19. juni 2001, i bilag 2 benævnt »aftalen Kap Verde-Tyskland«.

                                 —

                                 Aftale mellem Den Italienske Republiks regering og Republikken Kap Verdes regering om lufttrafik undertegnet i Praia den 7. juli 1998, i bilag 2 benævnt »aftalen Kap Verde-Italien«.

                                 —

                                 Aftale mellem Kongeriget Nederlandenes regering og Republikken Kap Verde om lufttrafik undertegnet i Haag den 21. december 1988, i bilag 2 benævnt »aftalen Kap Verde-Nederlandene«.

                                 —

                                 Lufttransportaftale mellem Republikken Portugal og Republikken Kap Verde undertegnet i Cidade da Praia den 30. marts 2004, i bilag 2 benævnt »aftalen Kap Verde-Portugal«.

                                 —

                                 Aftale mellem Den Socialistiske Republik Rumæniens regering og Republikken Kap Verdes regering om lufttrafik undertegnet i Bukarest den 31. august 1983, i bilag 2 benævnt »aftalen Kap Verde-Rumænien«.

                                 —

                                 Aftale mellem Kongeriget Spanien og Republikken Kap Verde om lufttrafik undertegnet i Madrid den 19. september 2002 i bilag 2 benævnt »aftalen Kap Verde-Spanien«.

                                 —

                                 Aftale mellem regeringen for Det Forenede Kongerige Storbritannien og Nordirland og regeringen for Republikken Kap Verde om lufttrafik undertegnet i Praia den 9. januar 2007, i bilag 2 benævnt »aftalen Kap Verde-UK«.

                     b)

                     Lufttrafikaftaler og andre arrangementer mellem Kap Verde og medlemsstater, der er paraferet eller undertegnet, men som på tidspunktet for denne aftales undertegnelse endnu ikke er trådt i kraft, og som ikke anvendes midlertidigt

         BILAG 2

            LISTE OVER ARTIKLER I DE I BILAG 1 ANFØRTE AFTALER, SOM DER HENVISES TIL I DENNE AFTALES ARTIKEL 2-4

                     a)

                     Udpegning:

                                 —

                                 Artikel 3 i aftalen Kap Verde-Belgien

                                 —

                                 Artikel 3, stk. 4, i aftalen Kap Verde-Tyskland

                                 —

                                 Artikel 4 i aftalen Kap Verde-Italien

                                 —

                                 Artikel 3 i aftalen Kap Verde-Nederlandene

                                 —

                                 Artikel 3 i aftalen Kap Verde-Rumænien

                                 —

                                 Artikel 3 i aftalen Kap Verde-Spanien.

                     b)

                     Afvisning, tilbagekaldelse, suspendering eller begrænsning af godkendelser eller tilladelser:

                                 —

                                 Artikel 5 i aftalen Kap Verde-Belgien

                                 —

                                 Artikel 3, stk. 4, og artikel 4 i aftalen Kap Verde-Tyskland

                                 —

                                 Artikel 4 og 5 i aftalen Kap Verde-Italien

                                 —

                                 Artikel 3 og 4 i aftalen Kap Verde-Nederlandene

                                 —

                                 Artikel 4 i aftalen Kap Verde-Rumænien

                                 —

                                 Artikel 4 i aftalen Kap Verde-Spanien.

                     c)

                     Sikkerhed:

                                 —

                                 Artikel 12 i aftalen Kap Verde-Tyskland

                                 —

                                 Artikel 10 i aftalen Kap Verde-Italien

                                 —

                                 Artikel 15 i aftalen Kap Verde-Portugal

                                 —

                                 Artikel 9 i aftalen Kap Verde-Rumænien

                                 —

                                 Artikel 13 i aftalen Kap Verde-Spanien.

                     d)

                     Beskatning af flybrændstof:

                                 —

                                 Artikel 10 i aftalen Kap Verde-Belgien

                                 —

                                 Artikel 6 i aftalen Kap Verde-Tyskland

                                 —

                                 Artikel 6 i aftalen Kap Verde-Italien

                                 —

                                 Artikel 6 i aftalen Kap Verde-Nederlandene

                                 —

                                 Artikel 11 i aftalen Kap Verde-Rumænien

                                 —

                                 Artikel 5 i aftalen Kap Verde-Spanien.

         BILAG 3

            LISTE OVER ANDRE STATER, SOM DER HENVISES TIL I DENNE AFTALES ARTIKEL 2

                     a)

                     Republikken Island (i medfør af aftalen om Det Europæiske Økonomiske Samarbejdsområde)

                     b)

                     Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)

                     c)

                     Kongeriget Norge (i medfør af aftalen om Det Europæiske Økonomiske Samarbejdsområde)

                     d)

                     Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om lufttransport).


title: 2012/580/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2010

text:
               17.10.2012

               DA

               Den Europæiske Unions Tidende

               L 286/213

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2010
   (2012/580/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Agentur for Søfartssikkerhed for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Agentur for Søfartssikkerhed for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (3), særlig artikel 19,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordningen for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A7-0137/2012),

               1.

               meddeler den administrerende direktør for Det Europæiske Agentur for Søfartssikkerhed decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Søfartssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 52.

      (2)  EFT L 248 af 16.9.2002, s. 1.

      (3)  EFT L 208 af 5.8.2002, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Agentur for Søfartssikkerhed for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Agentur for Søfartssikkerhed for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (3), særlig artikel 19,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordningen for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Transport- og Turismeudvalget (A7-0137/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for Det Europæiske Agentur for Søfartssikkerhed (agenturet) for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til agenturets administrerende direktør for gennemførelsen af agenturets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              opfordrede agenturet til at overveje at indføre et Gantt-diagram i forbindelse med programmeringen af de operationelle aktiviteter, så det hurtigt kan fastslås, hvor lang tid den enkelte medarbejder har brugt på et projekt, og en resultatorienteret tilgang fremmes; opfordrer derfor agenturet til at oplyse dechargemyndigheden om de foranstaltninger, som agenturet har truffet i denne henseende

                              —

                              indtrængende opfordrede agenturet til at gennemføre udbudsprocedurerne korrekt, men glædede sig over, at det i sin årlige aktivitetsrapport for 2009 vedlagde et specifikt bilag vedrørende de gennemførte procedurer i den hensigt at underrette budgetmyndigheden,

                  C.

                  der henviser til, at agenturets budget for regnskabsåret 2010 var på 54 400 000 EUR mod 53 300 000 EUR i 2009, hvilket var en stigning på 6,1 %; der henviser til, at bidraget til agenturet over Unionens budget i 2010 var på 31 949 360 EUR mod 24 435 000 EUR i 2009 (6), hvilket er en stigning på 30,75 %,

         Budgetmæssig og økonomisk forvaltning

                  1.

                  konstaterer, at agenturet har modtaget 54 400 000 EUR i forpligtelsesbevillinger og 50 600 000 EUR i betalingsbevillinger; bemærker, at dette er en stigning på 11,21 % i forpligtelsesbevillinger, men en nedgang på 5,33 % i betalingsbevillinger i forhold til 2009;

                  2.

                  konstaterer i agenturets beretning om den budgetmæssige og økonomiske forvaltning, at det i 2010 havde en gennemførelsesgrad på 98 % for forpligtelsesbevillinger og 89 % for betalingsbevillinger; konstaterer endvidere, at agenturets gennemførelsesgrad i forhold til 2009 var steget, både hvad angik forpligtelsesbevillinger (+ 4 %) og betalingsbevillinger (+ 8 %); opfordrer agenturet til at tage de nødvendige skridt til yderligere at forbedre sin budgetgennemførelse og til at holde dechargemyndigheden regelmæssigt underrettet herom;

         Fremførsler

                  3.

                  konstaterer, at det i agenturets beretning om den budgetmæssige og økonomiske forvaltning er anført, at der fra 2010 til 2011 er fremført bevillinger til dækning af ubetalte forpligtelser ved regnskabsårets afslutning til et beløb af 1 214 272,92 EUR; forstår på agenturet, at dette niveau af fremførsler er 43 % lavere end i 2009; opfordrer ikke desto mindre agenturet til at tage yderligere skridt til at nedbringe omfanget af fremførsler og overholde princippet om etårighed;

                  4.

                  beklager, at Revisionsretten ikke har nævnt de af agenturets bevillinger, der er fremført og derpå annulleret, i sin beretning om agenturets årsregnskaber for regnskabsåret 2010;

         Efterfølgende forpligtelser

                  5.

                  anerkender, at agenturet på Parlamentets anmodning har forsynet sin årlige aktivitetsrapport for 2009 med specifikke oplysninger om efterfølgende forpligtelser (dvs. juridisk bindende forpligtelser, der var indgået før de hertil svarende budgetforpligtelser blev fastlagt); konstaterer agenturets bestræbelser på at nedbringe de efterfølgende forpligtelser (fra mere end 20 i 2007 til 5 i 2010); er imidlertid bekymret over, at sådanne forpligtelser kan udgøre en overtrædelse af artikel 62, stk. 1, i den finansielle rammeforordning, og over at agenturet har videreført dette underskud siden 2006;

         Procedure for indgåelse af aftaler

                  6.

                  konstaterer, at det i agenturets årlige aktivitetsrapport er anført, at afdelingen for juridiske og finansielle anliggender i 2010 behandlede i alt 54 udbudsprocedurer;

                  7.

                  opfordrer indtrængende agenturet til at gennemføre udbudsprocedurerne korrekt og sikre tilstrækkelig data om planlagte offentlige indkøb i sit årlige arbejdsprogram; finder det navnlig betænkeligt, at arbejdsprogrammet ikke eksplicit fremlægger alle oplysninger, som der henvises til i finansforordningen og de tilhørende gennemførelsesbestemmelser; minder agenturet om, at hvis en finansieringsbeslutning om planlagte operationelle indkøb ikke er tilstrækkelig underbygget af underliggende data, vil dette forhold kunne drage validiteten af agenturets beslutning i tvivl; konstaterer, at agenturet oplyser, at der fra 2011 er vedlagt et specifikt bilag til det endelige arbejdsprogram med en indikation af den samlede budgetramme, der er afsat til offentlige indkøb i løbet af året, et vejledende antal for kontrakter og vejledende tidsrammer for de enkelte aktiviteter;

                  8.

                  opfordrer agenturet til at sørge for nøjagtig og rettidig rapportering til bestyrelsen om procedurer med forhandling; erkender for så vidt, at agenturets procedurer med forhandling, der kun bør finde anvendelse under nøje udstukne betingelser, ikke altid rapporteres til bestyrelsen;

         Menneskelige ressourcer

                  9.

                  er bekymret over, at der i 2010 angiveligt var risiko for, at agenturets regnskabsfører mistede sin uafhængighed; bemærker således, at:

                              —

                              hans udnævnelse fortsat var »midlertidig« i begyndelsen af året

                              —

                              hans opgaver var ikke formelt fastlagte, og

                              —

                              evalueringen af varetagelsen af hans opgaver blev foretaget af agenturets direktør uden inddragelse af bestyrelsen;

                  10.

                  glæder sig over, at bestyrelsen den 14. juni 2010 traf beslutning om at formalisere udnævnelsen af agenturets regnskabsfører; tager til efterretning, at bestyrelsen den 10. november 2011 traf beslutning om at ændre de almindelige bestemmelser om gennemførelse af artikel 43 i personalevedtægten, der tydeliggør bestyrelsens opgaver i forhold til regnskabsføreren;

                  11.

                  understreger dog, at der fortsat består svagheder med hensyn til regnskabsføreren, især vedrørende fastlæggelsen af ansvarsområder og evaluering af arbejdets udførelse; bemærker, at agenturet har truffet de nødvendige foranstaltninger til at rette op på førnævnte situation;

         Præstation

                  12.

                  glæder sig over, at agenturet i marts 2010 vedtog sit femårige flerårige arbejdsprogram; konstaterer også, at agenturets årsberetning for hver operationel aktivitet anfører anvendte ressourcer og aktivitetens resultat samt, til sammenligning, planlagt ressourceanvendelse og resultat, som disse fremgår af agenturets arbejdsprogram for 2010;

                  13.

                  beklager, at Revisionsretten i sin årsberetning for 2010 ikke omtalte agenturets budgetoverførsler; finder, at det høje antal budgetoverførsler i agenturet var en kilde til bekymring for Parlamentet i de foregående år (49 i 2009, 52 i 2008 og 32 i 2007); anmoder derfor Revisionsretten om øjeblikkeligt at underrette dechargemyndigheden om situationen, for så vidt angår overførsler i 2010;

                  14.

                  gentager sin opfordring til agenturet om at overveje at indføre et Gantt-diagram i forbindelse med programmeringen af de operationelle aktiviteter, så det hurtigt kan fastslås, hvor lang tid den enkelte medarbejder har brugt på et projekt, og for at fremme en resultatorienteret tilgang; anmoder som følge heraf agenturet om at underrette dechargemyndigheden om de konkrete skridt, der er taget;

                  15.

                  henleder opmærksomheden på de nye opgaver, som blev pålagt agenturet i henhold til forslag til forordning om ændring af det grundforordning (EF) nr. 1406/2002; opfordrer Kommissionen til at øge midlerne til agenturet, og agenturet til at forvalte disse ressourcer på en forsvarlig måde med henblik på effektivt og på behørig vis at opfylde de nye forpligtelser, som er blevet det pålagt i henhold til førnævnte forordning;

         Intern revision

                  16.

                  erkender, at agenturet endnu mangler at gennemføre 15 »meget vigtige« henstillinger, som Den Interne Revisionstjeneste har fremsat; er betænkelig ved, at gennemførelsen af otte af disse henstillinger er blevet forsinket med 6-12 måneder og at én er blevet forkastet; bemærker, at de første 11 af disse »meget vigtige« henstillinger angår den juridiske og finansielle beslutningsproces, administrationen af de menneskelige ressourcer og de interne kontrolstandarder; bemærker også, at den forkastede henstilling vedrører ansvaret for evalueringen af regnskabsføreren arbejde; opfordrer på denne baggrund indtrængende agenturet til at forsyne dechargemyndigheden med en redegørelse for grundene til denne forkastelse og opfordrer agenturet til at tage hånd om gennemførelsen af de forsinkede henstillinger;

                  17.

                  noterer sig agenturets initiativ om at dele den interne revisionsfunktion med EF-Fiskerikontrolagenturet;

                  18.

                  anerkender især, at den interne revisionsfunktion har ydet interne konsulenttjenester vedrørende spørgsmål om intern kontrol, såsom:

                              —

                              udarbejdelsen af en beredskabsplan for maritime anvendelsesområder

                              —

                              udarbejdelsen af en beredskabsplan for støtteaktiviteter

                              —

                              proceduren for registrering af undtagelser;

                        noterer sig agenturets erklæring om vedtagelsen af en beredskabsplan for maritime anvendelsesområder, en beredskabsplan for støtteaktiviteter samt en procedure for registrering af undtagelser;

                  19.

                  henleder opmærksomheden på henstillingerne i sine tidligere dechargebetænkninger, som er opført i bilaget til denne beslutning;

                  20.

                  henleder agenturets opmærksomhed på og opfordrer det til at efterleve Parlamentets beslutning af 10. maj 2011 om decharge for regnskabsåret 2009: præstation, økonomisk forvaltning og kontrol med agenturer (7);

                  21.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (8) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 52.

         (2)  EFT L 248 af 16.9.2002, s. 1.

         (3)  EFT L 208 af 5.8.2002, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 181.

         (6)  EUT L 64 af 12.3.2010, s. 615.

         (7)  EUT L 250 af 27.9.2011, s. 269.

         (8)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM ÅRENE

                  Det Europæiske Agentur for Søfartssikkerhed

                  2006

                  2007

                  2008

                  2009

                  Præstation

                  Ikke relevant

                  Ukorrekt fremlæggelse af budgettet

                              —

                              Agenturet udarbejdede ikke et flerårigt arbejdsprogram og dets årlige arbejdsprogram var ikke kædet sammen med forpligtelsesbudgettet

                              —

                              Opfordrer agenturet til at opstille SMART-mål og RACER-indikatorer såvel som til at udarbejde et Gantt-diagram → fremme af en resultatorienteret tilgang

                              —

                              Opfordrer agenturet til at opstille en diakron analyse af de operationer, der er udført i dette og foregående år

                              —

                              Opfordrer agenturet til at overveje at gøre et Gantt-diagram til en del af programmeringen af hver af dets operationelle aktiviteter

                              —

                              Opfordrer agenturet til at foretage en sammenligning af de operationer, der udførtes i løbet af året og i løbet af de foregående regnskabsår, for hvilke der skal meddeles decharge

                  Budgetmæssig og økonomisk forvaltning

                              —

                              Procedurerne for opstilling af budgettet og stillingsfortegnelsen var ikke tilstrækkelig konsekvente → utilstrækkelig planlægning af ansættelser og ukorrekt budgetfremlæggelse

                              —

                              Budgetprincippet om nøjagtighed blev ikke overholdt fuldt ud

                              —

                              Nogle kontrakter tillod 100 % forfinansiering; denne praksis er i strid med principperne om forsvarlig økonomisk forvaltning

                              —

                              Ukorrekt fremlæggelse af budgettet: Budgettet indeholdt ikke betalingsplanen for differentierede bevillinger, der var forefaldende i følgende regnskabsår med henblik på at imødekomme budgetforpligtelser indgået i tidligere regnskabsår

                              —

                              Der blev indgået retlige forpligtelser, inden der var indgået budgetforpligtelser;

                              —

                              Procedurerne for opstilling af budgettet og stillingsfortegnelsen var ikke tilstrækkelig konsekvente → højt antal budgetoverførsler (32 i 2007)

                              —

                              Svagheder i planlægning og overvågning af betalingsbevillingerne til operationelle aktiviteter (7,5 mio. EUR annulleret)

                              —

                              Opfordrer agenturet til at øge sin indsats inden for oplæring og kommunikation med henblik på at undgå situationer, hvor der indgås juridiske forpligtelser før de tilsvarende budgetforpligtelser

                              —

                              Opfordrer Kommissionen til at undersøge metoder til at sikre anvendelse af princippet om behovsorienteret likviditetsstyring

                              —

                              Revisionsretten konstaterede et stort antal budgetoverførsler i 2009, tilskyndede agenturet til at forbedre dets planlægning og overvågning med henblik på at nedbringe antallet af budgetoverførsler

                              —

                              Tilskynder agenturet til at gennemføre udbudsprocedurerne korrekt

                  Menneskelige ressourcer

                  Ikke relevant

                  Gennemsigtighedsproblemer i ansættelsesprocedurerne. I de reviderede ansættelsesprocedurer blev udvælgelseskriterier og tærskelpoint for videre deltagelse i udvælgelsesprøverne først fastsat efter bedømmelsesprocessens begyndelse

                  Opfordring til at forbedre personalestrategien→ Gennemsigtighedsproblemer (se Intern Revision)

                  Konstaterer mangler ved personaleudvælgelsesprocedurerne, tilskyndede agenturet til at udbedre de aktuelle svagheder

                  Intern revision

                  Ikke relevant

                  Ikke relevant

                  Opfordrer agenturet til at tage skridt til at efterkomme 7 ud af 32 anbefalinger fremsat af Den Interne Revisionstjeneste → dvs. vedtagelse af gennemførelsesbestemmelser til personalevedtægten vedrørende ansættelse af midlertidigt personale i overensstemmelse med personalevedtægten; kontrolmekanismer i udvælgelsesproceduren for at sikre større klarhed og ligebehandling af ansøgerne; udarbejdelse af en strategi for karriereplanlægning

                              —

                              Opfordrer agenturet til hurtigt at gennemføre Den Interne Revisionstjenestes meget vigtige anbefalinger, herunder især at:

                                          —

                                          udarbejde strategisk planlægning og overvåge agenturets interessenter med oversigt over de resterende risici for olieforurening

                                          —

                                          overholde de administrative procedurer

                                          —

                                          undersøge muligheder for forvaltning af udstyr og vurdering af deres finansielle og operative virkning

                                          —

                                          dokumentere afgørelser om anvendelse af fartøjer

                              —

                              Bemærker, at Den Interne Revisionstjenestes anbefalinger, der stadig mangler at blive gennemført af agenturet, omfatter udarbejdelse af:

                                          —

                                          en intern risikovurdering

                                          —

                                          en oversigt over de eksisterende interne procedurer

                                          —

                                          en køreplan for udarbejdelse og implementering af de resterende procedurer

                                          —

                                          en fortegnelse over undtagelsesprocedurerne; og

                                          —

                                          en gennemgang af det interne kontrolsystem


title: 2013/296/EU: Rådets afgørelse af 13. maj 2013 om indgåelse af aftalen mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa#Aftale mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa

text:
               20.6.2013

               DA

               Den Europæiske Unions Tidende

               L 168/1

      RÅDETS AFGØRELSE

   af 13. maj 2013
   om indgåelse af aftalen mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa
   (2013/296/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2012/353/EU (1) blev aftalen mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa (»aftalen«) undertegnet den 27. juni 2012 med forbehold af dens indgåelse.

               (2)

               Aftalen bør godkendes.

               (3)

               Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (4)

               Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

               (5)

               I medfør af artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den person, som på Den Europæiske Unions vegne er beføjet til at foranstalte den notifikation, der er omhandlet i aftalens artikel 2 med henblik på at udtrykke Den Europæiske Unions samtykke til at blive bundet af aftalen (4).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. maj 2013.

            På Rådets vegne

         S. COVENEY

            Formand

      (1)  EUT L 174 af 4.7.2012, s. 4.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

         AFTALE

      mellem Den Europæiske Union og Republikken Moldova om ændring af aftalen mellem Det Europæiske Fællesskab og Republikken Moldova om lettelse af udstedelsen af visa
      DEN EUROPÆISKE UNION,
      og
      REPUBLIKKEN MOLDOVA,
      i det følgende benævnt »parterne«,
      SOM HENVISER til aftalen mellem Det Europæiske Fællesskab og Republikken Moldova om lettelse af udstedelsen af visa, som trådte i kraft den 1. januar 2008,
      SOM ØNSKER at gøre det endnu lettere at sikre den mellemfolkelige kontakt,
      SOM ANERKENDER betydningen af i tide at indføre en visumfri rejseordning for moldoviske statsborgere, forudsat at betingelserne for velforvaltet og sikker mobilitet er opfyldt,
      SOM TAGER HENSYN til protokollen om Schengenreglerne som integreret i Den Europæiske Union og til protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Det Forenede Kongerige og Irland,
      SOM TAGER HENSYN til protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Danmark —
      ER BLEVET ENIGE OM FØLGENDE:
      Artikel 1
      Aftalen mellem Det Europæiske Fællesskab og Republikken Moldova om lettelse af udstedelsen af visa, herefter benævnt »aftalen«, ændres i overensstemmelse med denne artikels bestemmelser:

                  1)

                  I titlen erstattes »Det Europæiske Fællesskab« af »Den Europæiske Union«.

                  2)

                  I artikel 2, stk. 1 og 2, erstattes »Fællesskabets« af »Unionens« og i artikel 3, litra e), erstattes »fællesskabsretten« af »EU-retten«.

                  3)

                  Artikel 4, stk. 1, ændres således:

                              a)

                              Litra d) affattes således:

                                          »d)

                                          for chauffører i international gods- eller passagertransport til medlemsstaternes område i køretøjer indregistreret i Republikken Moldova:

                                                      —

                                                      en skriftlig anmodning fra det nationale forbund af transportvirksomheder i Republikken Moldova, som foretager international transport ad landevej, med angivelse af turenes formål, rute, varighed og hyppighed«.

                              b)

                              Litra f) affattes således:

                                          »f)

                                          for journalister og det tekniske personale, der ledsager journalister i arbejdsøjemed:

                                                      —

                                                      attestering eller anden dokumentation udstedt af en faglig organisation eller ansøgerens arbejdsgiver for, at den pågældende person er uddannet journalist, og hvoraf det fremgår, at formålet med rejsen er at udføre journalistisk arbejde, eller at den pågældende person er medlem af det tekniske personale, der ledsager journalister i arbejdsøjemed«.

                              c)

                              Litra k) affattes således:

                                          »k)

                                          for nære pårørende — ægtefæller, børn (også adopterede børn), forældre (også formyndere), bedsteforældre og børnebørn — der besøger moldoviske statsborgere med lovligt ophold på medlemsstaternes område eller unionsborgere, der har ophold i den medlemsstat, hvori de er statsborgere:

                                                      —

                                                      en skriftlig indbydelse fra værten«.

                              d)

                              Følgende litra tilføjes:

                                          »p)

                                          for deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI):

                                                      —

                                                      en skriftlig indbydelse fra værtsorganisationen.«

                  4)

                  Artikel 5, stk. 1-3, affattes således:
                  »1.   Medlemsstaternes diplomatiske og konsulære repræsentationer udsteder visa til flere indrejser gældende i fem år til følgende kategorier af personer:

                              a)

                              medlemmer af nationale og regionale regeringer og parlamenter, forfatningsdomstole og højesteretter, såfremt de under udførelsen af deres pligter ikke er fritaget for visumpligten i medfør af nærværende aftale

                              b)

                              medlemmer af officielle delegationer, der, efter en officiel indbydelse stilet til Republikken Moldova, jævnligt skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstaternes område

                              c)

                              ægtefæller og børn (også adopterede børn), der er under 21 år eller er forsørgelsesberettigede, og forældre (herunder formyndere), som besøger moldoviske statsborgere med lovligt ophold på medlemsstaternes område eller unionsborgere, der har ophold på den medlemsstats område, hvori de er statsborgere

                              d)

                              forretningsfolk og repræsentanter for erhvervsorganisationer, der jævnligt rejser til medlemsstaterne

                              e)

                              journalister og det tekniske personale, der ledsager journalister i arbejdsøjemed.

                        Uanset første afsnit begrænses gyldigheden af visa til flere indrejser, hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, til dette tidsrum, navnlig når

                              —

                              de i litra a) omhandlede personers embedsperiode

                              —

                              gyldigheden af de i litra b) omhandlede personers status som medlem af en officiel delegation

                              —

                              for så vidt angår de i litra c) omhandlede personer, gyldigheden af tilladelsen til moldoviske statsborgere med lovligt ophold i Den Europæiske Union til lovligt at opholde sig der

                              —

                              gyldigheden af de i litra d) omhandlede personers status som repræsentanter for en erhvervsorganisation eller disses arbejdskontrakt

                              —

                              de i litra e) omhandlede personers arbejdskontrakt

                        er på under fem år.
                  2.   Medlemsstaternes diplomatiske og konsulære repræsentationer udsteder visa til flere indrejser med en gyldighed på et år til følgende kategorier af personer, forudsat at de i det foregående år har fået udstedt mindst ét visum og har gjort brug af det i overensstemmelse med reglerne om indrejse og ophold på den besøgte stats område til:

                              a)

                              medlemmer af officielle delegationer, der, efter en officiel indbydelse stilet til Republikken Moldova, jævnligt skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstaternes område

                              b)

                              repræsentanter for organisationer i civilsamfundet, når de rejser i uddannelsesøjemed eller med henblik på deltagelse i seminarer eller konferencer, herunder inden for rammerne af udvekslingsprogrammer

                              c)

                              medlemmer af liberale erhverv, der deltager i internationale udstillinger, konferencer, symposier, seminarer eller andre lignende arrangementer, og som jævnligt rejser til medlemsstaterne

                              d)

                              chauffører i international gods- eller passagertransport til medlemsstaternes område i køretøjer indregistreret i Republikken Moldova

                              e)

                              medlemmer af tog-, kølevogns- eller lokomotivpersonalet i internationale tog, der kører til medlemsstaternes område

                              f)

                              personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer, og som jævnligt rejser til medlemsstaterne

                              g)

                              studerende og universitetsuddannede under videreuddannelse, der jævnligt rejser i studie- eller uddannelsesøjemed, herunder inden for rammerne af udvekslingsprogrammer

                              h)

                              deltagere i internationale sportsarrangementer og deres professionelle ledsagere

                              i)

                              deltagere i officielle udvekslingsprogrammer arrangeret af venskabsbyer og andre lokaliteter

                              j)

                              deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI).

                        Uanset første afsnit begrænses gyldigheden af visa til flere indrejser, hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, til dette tidsrum.
                  3.   Medlemsstaternes diplomatiske og konsulære repræsentationer udsteder visa til flere indrejser med en gyldighed på mindst to år og højst fem år til de i stk. 2 nævnte personkategorier, forudsat at de i de foregående to år har gjort brug af et visum til flere indrejser med etårig gyldighed i overensstemmelse med reglerne om indrejse og ophold på den besøgte stats område, medmindre behovet for eller intentionen om at rejse ofte eller regelmæssigt tydeligvis er begrænset til et kortere tidsrum, og i så tilfælde begrænses gyldigheden af visummet til flere indrejser til dette tidsrum.«

                  5)

                  Artikel 6 ændres således:

                              a)

                              I stk. 2 foretages følgende ændringer:

                                          i)

                                          indledningen affattes således:
                                          »2.   Med forbehold af stk. 4 beregnes der for følgende personkategorier ikke gebyr for behandlingen af visumansøgninger:«

                                          ii)

                                          i litra a) tilføjes følgende:
                                          »eller unionsborgere, der har ophold i den medlemsstat, hvori de er statsborgere«

                                          iii)

                                          i litra j) tilføjes følgende:
                                          »og det tekniske personale, der ledsager dem i arbejdsøjemed«

                                          iv)

                                          følgende litra tilføjes:

                                                      »p)

                                                      unge i alderen op til 25 år, der deltager i seminarer, konferencer, sportsarrangementer, kulturelle eller uddannelsesmæssige begivenheder tilrettelagt af nonprofitorganisationer

                                                      q)

                                                      repræsentanter for organisationer i civilsamfundet, når de rejser i uddannelsesøjemed eller med henblik på deltagelse i seminarer eller konferencer, også inden for rammerne af udvekslingsprogrammer

                                                      r)

                                                      deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI).«

                                          v)

                                          følgende afsnit tilføjes:
                                          »Første afsnit finder også anvendelse, når rejsens formål er transit.«

                              b)

                              Følgende stykke tilføjes:
                              »4.   Hvis en medlemsstat samarbejder med en ekstern serviceudbyder med henblik på udstedelse af et visum, kan den eksterne serviceudbyder opkræve et servicegebyr. Servicegebyret skal stå i et rimeligt forhold til de omkostninger, som den eksterne serviceudbyder har afholdt ved udførelsen af sine opgaver, og må ikke overstige 30 EUR. Medlemsstaterne giver fortsat alle kategorier af ansøgere adgang til at indgive ansøgninger direkte til deres konsulater. Den eksterne serviceudbyder udøver sin virksomhed i overensstemmelse med visumkodeksen og under fuld overholdelse af moldovisk lovgivning.«

                  6)

                  Følgende artikel indsættes:
                  »Artikel 6a
                  Indgivelse af en ansøgning, uden at ansøgeren møder frem
                  Medlemsstaternes konsulater kan fravige kravet om personligt fremmøde i forbindelse med ansøgere, som de kender for deres integritet og pålidelighed, medmindre det kræves, at ansøgeren møder personligt frem med henblik på indsamling af biometriske identifikatorer.«

                  7)

                  Artikel 8 affattes således:
                  »Artikel 8
                  Udrejse efter tab eller tyveri af dokumenter
                  Unionsborgere og moldoviske statsborgere, der har mistet deres identitetsdokumenter, eller som har fået disse dokumenter stjålet under ophold i Republikken Moldova eller medlemsstaterne, kan rejse ud af Republikken Moldovas eller medlemsstaternes område på gyldige identitetsdokumenter, der giver ret til at passere grænsen uden visum eller anden tilladelse, og som er udstedt af medlemsstaternes eller af Republikken Moldovas diplomatiske og konsulære repræsentationer.«

                  8)

                  Artikel 10 ændres således:

                              a)

                              Titlen affattes således:

                                 »Diplomat- og tjenestepas«.

                              b)

                              Stk. 2 affattes således:
                              »2.   Moldoviske statsborgere, der er i besiddelse af et gyldigt biometrisk tjenestepas, har ret til indrejse i, udrejse af og transit gennem medlemsstaternes område uden visum.«

                              c)

                              Følgende stykke tilføjes:
                              »3.   De i stk. 1 og 2 omhandlede personer kan opholde sig på medlemsstaternes område i højst 90 dage for hver periode på 180 dage.«

                  9)

                  Artikel 12, stk. 1, ændres således:

                              a)

                              I første punktum erstattes »Det Europæiske Fællesskab« af »Den Europæiske Union«.

                              b)

                              I andet punktum erstattes »Fællesskabet« af »Den Europæiske Union« og »Kommissionen for De Europæiske Fællesskaber« af »Europa-Kommissionen«.

                  10)

                  Artikel 13 ændres således:

                              a)

                              Det eksisterende stykke nummereres som stk. 1.

                              b)

                              Følgende stykke tilføjes:
                              »2.   Bestemmelserne i eksisterende bilaterale aftaler eller ordninger mellem individuelle medlemsstater og Republikken Moldova, der er indgået inden denne aftales ikrafttrædelse, og som indeholder bestemmelser om fritagelse fra visumkravet for indehavere af ikke-biometriske tjenestepas, finder fortsat anvendelse, uden at det påvirker de pågældende medlemsstaters eller Republikken Moldovas ret til at opsige eller suspendere disse bilaterale aftaler eller ordninger.«

                  11)

                  I artikel 14 indsættes følgende som stk. 1:
                  »Republikken Moldova kan kun genindføre visumpligt for borgere eller bestemte kategorier af borgere i alle medlemsstater og ikke for borgere eller bestemte kategorier af borgere i individuelle medlemsstater.«

            Artikel 2
      Denne aftale ratificeres eller godkendes af parterne i overensstemmelse med deres respektive procedurer og træder i kraft den første dag i den anden måned efter den dato, hvor den sidste part meddeler den anden part, at ovennævnte procedurer er afsluttet.

         Udfærdiget i Bruxelles, den syvogtyvende juni to tusind og tolv i to eksemplarer på hver af parternes officielle sprog, idet hver af disse tekster har samme gyldighed.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Pentru Uniunea Europeană

            3a Република Молдова
            Por la República de Moldavia
            Za Moldavskou republiku
            For Republikken Moldova
            Für die Republik Moldau
            Moldova Vabariigi nimel
            Για τη Δημοκρατία της Μολδαβίας
            For the Republic of Moldova
            Pour la République de Moldavie
            Per la Repubblica moldova
            Moldovas Republikas vārdā –
            Moldovos Respublikos vardu
            A Moldovai Köztársaság részéről
            Għar-Repubblika tal-Moldova
            Voor de Republiek Moldavië
            W imieniu Republiki Mołdawii
            Pela República da Moldova
            Pentru Republica Moldova
            Za Moldavskú republiku
            Za Republiko Moldavijo
            Moldovan tasavallan puolesta
            För Republiken Moldavien
            Pentru Republica Moldova

         FÆLLESERKLÆRING OM SAMARBEJDE OM REJSEDOKUMENTER
         Parterne er enige om, at det blandede udvalg, der nedsættes i henhold til aftalens artikel 12 som led i tilsynet med aftalens gennemførelse, bør vurdere, hvilken betydning de respektive rejsedokumenters sikkerhedsniveau har på den måde, hvorpå aftalen fungerer. Parterne er derfor enige om regelmæssigt at underrette hinanden om de foranstaltninger, der træffes for at undgå et stort antal forskellige rejsedokumenter og for at udvikle de tekniske sikkerhedsaspekter af rejsedokumenter, samt om de foranstaltninger, der træffes i forbindelse med personliggørelsesprocessen ved udstedelsen af rejsedokumenter.

         DEN EUROPÆISKE UNIONS ERKLÆRING OM DE DOKUMENTER, DER SKAL INDGIVES, NÅR DER ANSØGES OM VISA TIL KORTVARIGT OPHOLD
         Den Europæiske Union vil udarbejde en harmoniseret liste over den krævede dokumentation, jf. artikel 48, stk. 1, litra a), i visumkodeksen, for at sikre, at ansøgere fra Republikken Moldova principielt skal indgive den samme dokumentation til ansøgningen. Den Europæiske Union vil i udvalget give Republikken Moldova meddelelse, når en sådan liste er blevet udarbejdet. Den Europæiske Union vil desuden informere moldoviske statsborgere i henhold til artikel 47, stk. 1, litra a), i visumkodeksen.

         DEN EUROPÆISKE UNIONS ERKLÆRING OM SAMARBEJDE MED EKSTERNE SERVICEUDBYDERE
         Den Europæiske Union forpligter sig til kun at udlicitere modtagelsen af visumansøgninger som sidste udvej, når særlige omstændigheder eller forhold i tilknytning til den lokale situation gør sig gældende, f.eks. hvis der er et stort antal ansøgninger, og det ikke er muligt at indsamle disse og oplysninger i tide og under ordentlige forhold, eller det ikke er muligt at sikre en god territorial dækning i det pågældende tredjeland på anden måde, og hvor andre former for samarbejde ikke har vist sig at være hensigtsmæssige for den pågældende medlemsstat.

         DEN EUROPÆISKE UNIONS ERKLÆRING OM LETTELSE AF UDSTEDELSEN AF VISA FOR FAMILIEMEDLEMMER
         Den Europæiske Union noterer sig Republikken Moldovas forslag om at anvende en bredere definition af begrebet familiemedlemmer, der bør kunne drage fordel af lempelsen af reglerne for visumudstedelse, og den betydning, Republikken Moldova tillægger en forenkling af reglerne for bevægelsesfriheden for denne personkategori.
         For at forbedre bevægelsesfriheden for et større antal personer med familiebånd (navnlig søskende og deres børn) til moldoviske statsborgere med lovligt ophold på medlemsstaternes område eller unionsborgere, der har ophold på den medlemsstats område, hvori de er statsborgere, opfordrer Den Europæiske Union medlemsstaternes konsulater til fuldt ud at anvende de eksisterende muligheder i visumkodeksen til at lempe reglerne for visumudstedelse til denne personkategori, herunder navnlig en forenkling af den dokumentation, der kræves af ansøgeren, fritagelse fra gebyret til behandling af ansøgningen og i givet fald til udstedelse af visa til flere indrejser.

         FÆLLESERKLÆRING OM SCHWEIZ OG LIECHTENSTEIN
         Parterne noterer sig de tætte forbindelser mellem Unionen og Schweiz og Liechtenstein, navnlig i henhold til aftalen af 26. oktober 2004 vedrørende disse landes associering i gennemførelsen, anvendelsen og videreudviklingen af Schengenreglerne.
         Under disse omstændigheder er det ønskeligt, at myndighederne i Schweiz og Liechtenstein og Republikken Moldova snarest indgår bilaterale aftaler om lettelse af udstedelsen af visa til kortvarigt ophold svarende til ændringsaftalen.